Zápisnica
zo zasadnutia Zhromaždenia US-PS Veličná, ktoré sa konalo 27.04. 2025 v kultúrnom dome Veličná

Prítomní: Podľa prezenčnej listiny
Program:
1. Registrácia účastníkov od 13:00 do 14:00
1. Otvorenie – schválenie predsedajúceho Zhromaždenia, určenie overovateľov zápisnice a písanie zápisnice
2. Voľba komisií
3. Správa mandátovej komisie
4. Schválenie programu Zhromaždenia, doplnenie
5. Kontrola plnenia uznesenia
6. Správa o činnosti a) Správa o hospodárení USPS Veličná
                             b) Správa DR
                             c) Správa o činnosti spoločenstva, plán práce na rok 2025
                             d) Finančná správa za rok 2024, schválenie účtovnej závierky, rozdelenie 
                                 dividend
7. Doplňujúce voľby do orgánov Spoločenstva (výboru na funkčné obdobie na rok 2021 – 2026)
8. Diskusia – voľné návrhy a rôzne
9. Návrh na uznesenie a jeho schválenie 
10. Ukončenie - záver


K bodu 1./
Registrácia účastníkov od 13:00 do 14:00

     
K bodu 2./
Otvorenie – určenie overovateľov zápisnice a písanie zápisnice
   
 	 Zhromaždenie otvoril predseda Ľ. Medvecký a poveril za predsedajúceho p. Ing. Juraja Páltika, ktorý viedol Zhromaždenie.  Predseda podal návrh na určenie overovateľov a zapisovateľky zápisnice a členov komisií.
Návrh:
Zapisovateľka zápisnice: Martina Bruncková
Overovatelia zápisnice : Zuzana Juhasová, Zuzana  Šuvadová
Mandátová - volebná komisia – predseda p. Šaliga Ján, p. Baranovič Jaroslav, p. Dušan Babnič
Návrhová komisia  - Mgr. Marta Bennárová, p. Emília Kubačková, p. Daniel Brodňanský

K bodu 3./
Voľba komisií

Hlasovanie č. 1 : Hlasovanie za zapisovateľa, overovateľov zápisnice a komisie mandátovú a návrhovú.

ZA: 60,988% 
PROTI:  0 %  
ZDRŽALO SA: 3,430 % 
Celkom: 
Všetci navrhovaní boli schválení.



K bodu 4./
Správa mandátovej komisie

  P. Šaliga Ján , predseda mandátovej komisie, prečítal stav prezencie na Zhromaždení. Počet hlasov oprávnených hlasovať je 11 117 343,112 hlasov. Zhromaždenie je uznášania schopné 64,419 %. Hlasovanie sa uskutočnilo pod číslom 1.

Zhromaždenie je uznášaniaschopné. 

K bodu 5./
Schválenie programu Zhromaždenia

 P. Juraj Páltik vyzval prítomných na doplnenie programu. Pán Ing. Juraj Páltik navrhol zmeniť bod č. 7 nasledovne:. 7 a) Správa o činnosti spoločenstva
                                       b) Správa DR
                                       c) Správa o hospodárení
                                       d) Schválenie ročnej účtovnej závierky a rozdelenie dividend za rok 2024

Pán Kvietok si prihlásil a navrhol pripomienku: Nevidel v programe oddelenie návrhu na parcelu č. PN - E48 LV 990, prečo to tam nie je uvedené v programe, prečo nie je uvedené oddelenie od spoločnej nehnuteľnosti a bolo to uvedené v zápisnici minulého roku. Pán Páltik sa pýtal, či to chce ako samostatný bod programu alebo či to stačí dať do diskusie. Dohodli sa, že tento bod zaradia do bodu diskusie. 
Ďalšia z plena sa postavila pani Cesneková– chce vyzdvihnúť bod z minulého roku, zoznam všetkých prenajatých parciel s uvedením parcelného čísla a výmery, identifikáciu nájomcov (meno, názov, adresa sídla/ trvalého pobytu), dobu trvania nájomných zmlúv, aktuálny stav plnenia povinnosti zo strany nájomcov, aká pôda, komu je prenajatá pôda, sumu, za ktorú sa navrhuje táto pôda. Tento návrh chce dať ako samostatný bod do programu. Tento návrh chce dať ako bod medzi číslom 8 a bodom č. 9. 
Prebehlo hlasovanie o schválení programu.

Hlasovanie č. 2 : Schválenie programu zhromaždenia
ZA : hlasov –   60,748 %
PROTI: hlasov – 2,739  %
ZDRŽALO SA: hlasov – 0,932 %

Program a zmeny v programe Zhromaždenia boli schválené. Zhromaždenie sa bude riadiť týmto programom.

K bodu 6./
 Kontrola plnenia uznesenia

	P. Michal Mikuš predniesol kontrolu plnenia uznesenia zo Zhromaždenia konaného 21.4.2024.
Správa je priložená k zápisnici. 

K bodu 7./
a) Správa o činnosti za rok 2024 a plán práce na rok 2025
Predseda Ľ. Medvecký informoval zúčastnených o prácach v spoločenstve za rok 2024. Zamestnaných na dobu určitú bolo 7 pracovníkov do lesopestovateľskej činnosti. Traja stáli pilčíci,  a 4 THP pracovníci. Sezónnych pracovníkov bolo 9. Počas celého roku práca bola zameraná na plnenie úloh, ktoré vyplývajú z programu starostlivosti o les. Oboznámil zúčastnených s rozpracovanými úlohami a projektami za rok 2024. Jedná sa o projekt Kúrie v Revišnom, projekt lesná cesta „Čierna mláka“, projekt investície do lesnej techniky, projekt o vyčistení a zrovnaní plochy vo Veličnej pri futbalovom ihrisku – za koľajnicami v smere do Poruby. Ďalej informoval, že nie je doriešená sankcia za realizáciu projektu „lesná cesta“ z roku 2018.
Ďalej informoval o plánoch na rok 2025: rekonštrukcia Kúrie Revišné, pokračujeme v projekte „lesnej cesty Čierna Mláka“, pokračujeme v spevnení a oplotení plochy pri futbalovom ihrisku, dokončiť a realizovať projekt investície do lesnej techniky. Hlavným cieľom výboru USPS Veličná je dodržiavať a riadiť sa programom starostlivosti o les. 

Pán predseda oboznámil zúčastnených podielnikov o stave majetku UPSS Veličná za pomoci prezentácie, použil fotky, ako vyzerajú budovy, ktoré vlastní USPS Veličná, snehové jamy, pozemky a mapy území, v ktorých sa pracuje a kadiaľ vedú lesné cesty. 
Ďalej ukázal v prezentácii fotky Fordov, ktoré boli zakúpené a lesnú techniku ako traktor, vyvážačku a štiepačku, ktorých nákup bude zrealizovaný do leta 2025.
Predstavil projekt Kúrie – celý projekt, ktorý vypracoval DK Ateliér, ako bude táto Kúria Revišné rekonštruovaná. 
Nakoniec sa poďakoval zamestnancom a členom výboru a dozornej rady za spoluprácu počas celého roku. Správa je priložená k zápisnici. 


b) Správa dozornej rady 
Predseda dozornej rady MUDr. Daniela Gazdíková podala správu o činnosti dozornej rady. Informovala podielnikov o členoch dozornej rady, o hospodárení spoločenstva, o vykonaných kontrolách a plnení. Výsledky kontroly zhodnotila pozitívne. Správa dozornej rady je priložená k zápisnici.

c) Správa o finančnom hospodárení US-PS, schválenie ročnej uzávierky za rok 2024
P. Martina Bruncková informovala o hospodárení US-PS Veličná za  rok 2024. Prezentovala jednotlivé položky výnosov a nákladov za daný rok a výsledok hospodárenia. Rok 2024 bol  úspešný na predaj dreva, aj napriek nízkej cene za drevnú hmotu. Záujem o palivové drevo klesol.  Výbor navrhuje prerozdeliť za hospodársky rok  2024 prerozdeliť dividendy v celkovej výške 80 000  € a zvyšnú sumu investuje do opráv budov a nákup lesnej techniky.  Správa o hospodárení je priložená k zápisnici.


d) Schválenie ročnej účtovnej závierky a výšky dividend

Hlasovanie č. 3: Schválenie ročnej účtovnej závierky za rok 2024 a rozdelenie výšky dividend 80 000 € pre rok 2024
ZA: hlasov–  63,905 %  
PROTI: hlasov – 0  %
ZDRŽALO SA: hlasov – 0,514 %

Účtovná závierka za rok 2024 bola schválená, výška dividend pre rok 2024 bola schválená.





K bodu 8./
Doplňujúce voľby do orgánov Spoločenstva (výboru na zostávajúce funkčné obdobie na rok 2021 – 2026)

Nikto zo zúčastnených sa neprihlásil  - nikto nemal záujem kandidovať ako člen výboru do doplňujúcich volieb. 


K bodu 9./
Diskusia – voľné návrhy a rôzne

Pán Páltik vyzval  pani Česnekovú, aby predložila návrh, ako má výbor informovať o nájomných zmluvách: chce aby mali všetci podielnici prehľad o prenajatej pôdy, chce aby niekto z výborníkov vypracoval správu, kde bude jasný prehľad o pôde, pozemkoch a aj budovách, kto ich má prenajaté a za akú cenu. Pán Páltik vysvetlil, že nie je môže z dôvodu GDPR verejne vystaviť tieto informácie medzi všetkých podielnikov alebo verejne na internetovú urbárnu stránku. Ak nejaký podielnik má záujem, môže sa prísť osobne pozrieť na zoznam nájomných zmlúv. 
Pani Šuvadová sa pýtala, že pani Jezná dávala do návrhu do uznesenia, prečo sa to už nevyriešilo? Pán Páltik odpovedal: lebo tento návrh neprešiel. 
Návrh na uznesenie : Povinnosť výboru USPS  vypracovať a predložiť správu o prenajatej ornej pôdy, lesných pozemkov, na akú dobu a za akú cenu do ďalšej schôdze Zhromaždenia: 

Hlasovanie č. 4 – Predložiť zoznam nájomcov urbárnej ornej pôdy, lesných pozemkov a nehnuteľností aby bol prístupný všetkým podielnikom:
ZA: -  30,179%
PROTI: - 25,001 %
ZDRŽALO SA: - 10,640 %
Výsledky hlasovania: Návrh na uznesenie nie je schválený.
 
Predseda Ľ. Medvecký predložiť do plena návrh:  člen USPS Veličná, ktorý bude mať záväzky voči USPS Veličná, bude sa mu krátiť výplata dividend o dlžnú sumu. 
Pani Šuvadová sa pýtala, aký je na to dôvod, aby sa zaviedli tieto zaopatrenia. Pán Medvecký vysvetlil, že sa ľudia vyhovárajú, že im neprišla faktúra, že zaplatia neskôr......
Chcú donútiť podielnikov, aby si platili svoje záväzky. 
Pán Hvizdák navrhol, keď niekto nezaplatí, mal by sa mu zrušiť nájom. Pán Páltik sa k tomu vyjadril, že nie vždy sa dá zmluva zrušiť. Vysvetlil, že niektorí prechádzajú cez urbárne pozemky na svoje vlastné pozemky. 

Pani Šuvadová sa sťažovala, že dostala zlé palivové drevo. Pán Páltik jej slušne navrhol, že ju vyzve k tejto problematike neskôr, lebo sa nachádzame v inom bode. Pán Medvecký sa vyjadril k tomu, že toto zlé drevo im bude kompenzované. Dostanú naviac ako kompenzáciu 1 prm bukového dreva. 


Hlasovanie č. 5 – dlžníkom krátiť dividendy o dlžnú sumu, ktorú majú voči USPS Veličná: 
ZA: -  49,834%
PROTI: -  3,591%
ZDRŽALO SA: - 12,395 %
Výsledky hlasovania: krátenie dividend o dlžnú sumu dlžníkom nebolo schválené.


P. Škerda – projekt golfové ihrisko – Pán Škerda predstavil projekt golfové ihrisko pomocou prezentácie. Zdôraznil výhodu pozdvihnutia kraja v kultúrnej oblasti. Poznamenal, že je na Orave málo atrakcii a golfové ihrisko je príťažlivou atrakciou pre turistov. Tento projekt by sa mal vybudovať v oblasti Sihoť vo Veličnej. Jedná sa o 9 jamkové golfové ihrisko. 

P. Kvietok – KN-E 48, v kú Revišné , LV 990 – spoločná nehnuteľnosť – predzáhradka domu Kvietkovcov – pán Kvietok predstavil parcelu vo výmere 66 metrov, ktorú žiadajú o vyňatie – oddelenie zo spoločnej nehnuteľností. Pán Páltik k problematike vysvetlil, že je potrebné schválenie nadpolovičnou väčšinou. Na tejto nehnuteľností je len 22 vlastníkov, jedným z najväčších vlastníkov je Družstvo Veličná, ktoré nie je na tomto Zhromaždení zúčastnené, preto je hlasovanie o tomto oddelení irelevantné. Pán Kvietok sťahuje tento návrh zo Zhromaždenia, z dôvodu, že hlasovanie by bolo zbytočné. Aj keď stále majú záujem o vysporiadanie pozemku. 

P. Suja – prenájom pozemku  - vstup na svoj vlastný pozemok cez pozemok USPS Veličná. Predstavil prítomným členom svoju prezentáciu. Chceli by upraviť existujúci nájomnú zmluvu, ktorú majú s USPS Veličná. Stavebný úrad im nechce dať stavebné povolenie bez úpravy, ktorú potrebujú. Preto žiadajú podielnikov o schválenie. Žiadajú prenájom na 99 rokov a zmenu z TTP na ostatnú plochu. 
Predložil aj cenu, za ktorú by by chceli túto plochu prenajať. 
Hlasovanie č. 6:  Schválenie nájmu pre p. Suju na 99 rokov a zmenu pozemku TTP na ostatnú plochu
ZA: -  16,191 %
PROTI: - 7,432 %
ZDRŽALO SA: - 42,198  %
Výsledky hlasovania: nájom pre pána Suju a zmenu pozemku z TTP na ostatnú plochu nebolo schválené.

Pán Hečko prosil, že vzniklo smetisko na Baťkovskom, či sa Urbár o toto smetisko nejako zaujíma. Pán Páltik vysvetlil, že Komposesorát stavia chatu a preto je na urbárnom pozemku dočasne bordel. Tento bordel si oni odstránia. Budú to používať na spevnenie cesty. USPS Veličná bude na základe tohto podnetu tento problém urgovať, aby si ten neporiadok upratali. Pán Hečko konštatoval, že je to nepovolená skládka. Predseda komposesorátu sľúbil, že si to dajú čím skôr doporiadku. 
Martin Kluka sa spýtal – za 24 rok vyšla náhodná ťažba 18 tis. M3. Pýtal sa či robia nejaké opatrenia. 
Pán Páltik vysvetlil, že prioritná je kalamitná ťažba. V oblasti Geceľ vznikla najväčšia kalamita z dôvodu rozšírenia kôrovcovej kalamity, ktorá sa šíri z Oravskej Poruby. Treba kontaktovať OLH v Oravskej Porube, aby si lepšie ošetrili lesy. Vyťažená je aktuálne celá kalamita spracovaná. 
Pán predseda Ľ. Medvecký sa ujal slova, aby odpovedal na otázku p. Martina Kluku. 
Do roku 2020 bolo zloženie všeobecnej ťažby – kalamita 20%, 80 % bolo plánovaná ťažba. Od roku 2021 sa to zmenilo, vplývajú na to podmienky, ktoré sú v aktuálnom období. Kalamita je skoro 100%, úmyselná sa už skoro nerobí. Porasty boli zanedbané, preto sa spracovala len kalamita.  Preto sa v roku 2024 spracovala len kalamita, stromy boli suché a napadnuté a nedalo sa skoro predať z dôvodu zlej kvality. 
Tento problém je celookresný, nie len urbáru vo Veličnej. Všetko drevo ktoré sme vyťažili, je už skoro predané. 

K bodu 10./
Návrh na uznesenie a jeho schválenie
Návrh na uznesenie prečítala p. Mgr. Marta Bennárová
Hlasovanie č. 7 – Schválenie uznesenia
ZA: - 63,465 %
PROTI: - 1,166 %
ZDRŽALO SA: - 1,189 %
Výsledky hlasovania: Uznesenie bolo schválené a prijaté

K bodu 11./
P. Ing. Juraj Páltik ukončil zasadnutie Zhromaždenia a poďakoval všetkým za účasť a trpezlivosť.





Prílohy zápisnice: 1) Správa predsedu za rok 2024 a plán práce na rok 2025
                              2) Kontrola uznesenia za rok 2024
                              3) Správa DR
                              4) Správa o finančnom hospodárení za rok 2024
                              
		      

Uznesenie zo Zhromaždenia USPS Veličná Námestie 163, 02754  Veličná, IČO: 14225085,     konanom dňa 27.4.2025

 




a) berie na vedomie:	-     Správu mandátovej komisie
		-     Kontrolu plnenia uznesenia z predošlého zhromaždenia
		-     Správu predsedu Ľ.Medveckého o činnosti USPS za rok 2024 a plán práce  
                                       na rok 2025
                                 -   Správu predsedu dozornej rady p. Daniely Gazdíkovej o činnosti dozornej   rady
                                 -     Správu o hospodárení USPS Veličná za rok 2024
                                 
	
	
b) schvaľuje:   - zloženie mandátovej komisie, navrhovej a volebnej
                        - zmenu programu v bode č. 7 nasledovne: 
                          7 a) Správa o činnosti výboru USPS Veličná za rok 2024
                          7 b) Správa DR USPS Veličná za rok 2024
                          7 c) Správa o hospodárení za rok 2024
                          7 d) Návrh na rozdelenie zisku za rok 2024
			- ročnú účtovnú závierku za rok 2024
                       - rozdelenie celkovej výšky dividend  za rok 2024 vo výške 80 000 € zvyšok sumy zo zisku sa použije do rozpracovaných projektov.
                       

c) ukladá výboru – 

                  

Veličná 27.04.2025					

									.....................................................
                                                                                                     zapísala M. Bruncková

                               
									
									.....................................................
                                                                                                  overila p. Zuzana Juhasová
									
									
									
									.....................................................
                                                                                                    overila p. Zuzana Šuvadová

